**Rad od kuće**

**Cjelotjedna noćna mora**

*Razgovarala sam s Romanom Židak, voditeljicom internacionalne kompanije AC Nielsen, o njenom mišljenju vezanom uz rad od kuće.*

**Za početak mi recite nešto više o Vašem poslu.**

Voditeljica sam ureda internacionalne kompanije koja posluje u svim državama svijeta. Osim poslova vezanih uz normalno funkcioniranje ureda, zadužena sam i za kompletnu administraciju.

**Kako Vam je raditi od kuće?**

Iako posao od kuće ima svoje prednosti, ponekad bi mi bilo draže da se vratimo na staro i da svoj posao obavljam iz ureda.

**Koje su neke pozitivne strane rada od doma?**

**“**Dress code” je jedna od pozitivnih strana. Naime, ne moram se nešto posebno spremati za posao i mogu raditi u udobnoj odjeći, što je najčešće pidžama. Uz to se lakše usklađujem s kućnim i poslovnim obezama.

**A negativne?**

Moram stalno biti na raspolaganju ukućanima, ponekad se teško skoncentriram na posao dok oko mene skaču djeca i, premda mi je radno vrijeme usklađeno, stalno moram biti dostupna pa imam osjećaj kao da radim 24/7.

**Želite li se vratiti poslu iz ureda?**

I da i ne. Bilo bi mi idealno kada bih 2-3 dana bila u uredu, a 2-3 dana kod kuće. Na taj način bih mogla uskladiti kućne obaveze i potrebe obitelji, a s druge strane i svoje potrebe za komunikaciju i direktan razgovor s kolegama.

**Za kraj mi recite, koji način rada smatrate praktičnijim?**

Rad od kuće mi je definitivno praktičniji, ali bi mi bilo idealno kada bi se mogao kombinirati rad od kuće s radom iz ureda.

**Klara Židak, 8.b**